钦定古今图书集成/明伦汇编/氏族典/第574卷 > 完颜济安
## 钦定古今图书集成/明伦汇编/氏族典/第574卷 > 完颜济安

按《金史熙宗二子传》：“熙宗子济安，皇统二年二月戊
子，生于天开殿。上年二十四，始有皇子，喜甚，遣使驰
报明德宫太皇太后，五日命名，大赦天下。三月戊午，
册为皇太子。十二月，济安病剧，是夜薨，谥英悼太子，
送至乌口黑水而还。命工塑其像于储庆寺，上与皇
后幸寺安置之。海陵毁上京宫室，寺亦随毁。”